Стефан Фурнаджиев
Глас на птица

chitanka.info

Когато изстрелът улучи точно,

пада птица.

Куршумът не може да я рани повторно.

Душата ми литна

след глас на хайдушка птица.

Девет овчари

с една лъжица яли

и не могли да навикат вълка

в онази бакърено-червена гора,

дето под полегналия вятър

лежат девет мили братя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.